
2010 жылғы 5 шілдедегі Кеден одағының және Кеден одағына 
мүше мемлекеттердің кеден заңнамасын бұзғаны үшін қылмыстық және әкімшілік жауаптылықтың ерекшеліктері туралы шартқа өзгерістер енгізу туралы
ХАТТАМА

Бұдан әрі мүше мемлекеттер деп аталатын Еуразиялық экономикалық одаққа мүше мемлекеттер,
2014 жылғы 29 мамырдағы Еуразиялық экономикалық одақ туралы шартқа сүйене отырып,
2017 жылғы 11 сәуірдегі Еуразиялық экономикалық одақтың Кеден кодексі туралы шарттың ережелерін назарға ала отырып,
төмендегілер туралы келісті:

1-бап

2010 жылғы 5 шілдедегі Кеден одағы мен Кеден одағына мүше мемлекеттердің кеден заңнамасын бұзғаны үшін қылмыстық және әкімшілік жауаптылықтың ерекшеліктері туралы шартқа мынадай өзгерістер енгізілсін:
1) 2-баптың 1-тармағы «, сондай-ақ осындай жауаптылықты белгілеудің қағидаттары мен тәсілдері» деген сөздермен толықтырылсын;
2) 3-бап мынадай мазмұндағы 11-тармақпен толықтырылсын:
«11. Тараптардың қылмыстары мен әкімшілік құқық бұзушылықтары үшін жауаптылығы белгіленген кезде:
1) заңдылық, әділдік, гуманизм, заң алдындағы теңдік, кінлілік, кінәсіздік презумпциясы, жауаптылықтың сөзсіздігі, жазалардың мөлшерлестігі қағидаттарына негізделеді;
2) мынадай:
анықталған бұзушылықтарды олардың сипаты мен қоғамдық қауіптілік дәрежесіне қарай қылмыстарға немесе әкімшілік құқық бұзушылықтарға жатқызу;
кедендік реттеу саласында бұзушылықтарға жол берген қылмыстар, әкімшілік құқық бұзушылықтар субъектілерін, сондай-ақ қылмыстар, әкімшілік құқық бұзушылықтар жасағаны үшін жаза түрлерін айқындау;
жазалау алдында қылмыстар мен әкімшілік құқық бұзушылықтарды ескерту (алдын алу) жөніндегі шараларды басым қолдану» тәсілдемелерін ұстанады.

2-бап

Осы Хаттама депозитарий дипломатиялық арналар арқылы мүше мемлекеттердің оның күшіне енуі үшін қажетті мемлекетішілік рәсімдерді орындағаны туралы соңғы жазбаша хабарламаны алған күннен бастап күшіне енеді.

2026 жылғы «22» маусымда Мәскеу қаласында орыс тілінде бір ғана төлнұсқа данада жасалды.
Осы Хаттаманың түпнұсқа данасы осы Хаттаманың депозитарийі бола отырып, әрбір мүше мемлекетке оның куәландырылған көшірмесін жіберетін Еуразиялық экономикалық комиссияда сақталады.

